ນັກຮົບກອງທັບ ອີຣັກ
(ພາບປະກອບ/ AFP/TTXVN)
(vovworld) - ວັນທີ 23/04, ບັນດາມືປືນສັງກັດອົງການ “ລັດອິດສະລາມ” (IS) ອ້າງຊືີ່ເອງໄດ້ນຸ່ງຊຸດເຄື່ອງແບບທະຫານປອມຕົວເປັນນັກຮົບກອງທັບ ອີຣັກ ແລ້ວສະກັດຕີ, ບຸກໂຈມຕີຂະບວນລົດພົນລະເຮືອນ ແລະ ທະຫານທີ່ຂົນສົ່ງນັກຮົບໃກ້ກັບເທດສະບານເມືອງ Rutba ຫ່າງຈາກນະຄອນຫລວງ Baghdad ໄປທາງຕາເວັນຕົກ 390 ກມ. ຕາມນາຍທະຫານກອງທັບ ອີຣັກ ແລ້ວ, ບັນດາມືປືນນີ້ ໄດ້ສວຍໂອກາດເກີດພາຍຸຂີ້ຊາຍ ເພື່ອປະຕິບັດການສະກັດຕີ ເຮັດໃຫ້ພາລະກອນປ້ອງກັນຄວາມສະຫງົບ 10 ຄົນເສຍຊີວິດ ແລະ 20 ຄົນຮັບບາດເຈັບ.
ໃນຂະນະນັ້ນ, ຜູ້ນຳເທດສະບານເມືອງ Rutba, ທ່ານ Imad al-Dulaimi ໃຫ້ຮູ້ຕື່ມອີກວ່າ ພາລະກອນປ້ອງກັນຄວາມສະຫງົບ 3 ຄົນຖືກຫາຍສາບສູນ ແລະ ສົງໄສວ່າ ເຂົາເຈົ້າຖືກ IS ຫລອບຈັບຕົວໃນເຫດສະກັດຕີນີ້.